তবে, স্বামী বিবেকানন্দকে পাঠ্যক্রমে অন্তর্ভুক্ত করার বিষয়টি নতুন নয়৷ এ নিয়ে সিদ্ধান্ত এই বছরের মার্চ মাসেই নেওয়া হয়ে গিয়েছিল৷ শিকাগো বক্তৃতার ১২৫ বছর উদযাপন উপলক্ষ্যে একটি কমিটি গঠন করা হয়েছে৷ গত মার্চ মাসে এই কমিটির সঙ্গে বৈঠক করেছিলেন মুখ্যমন্ত্রী৷ এই বৈঠকেই রামকৃষ্ণ মঠ ও মিশনের প্রস্তাব মেনে স্বামীজির শিকাগো বক্তৃতাকে পাঠ্যক্রমে অন্তর্ভুক্ত করার সিদ্ধান্ত নেওয়া হয়েছিল৷ কিন্তু, কোন শ্রেণিতে এই অন্তর্ভুক্তিকরণ করা হবে সেই নিয়ে পরে সিদ্ধান্ত নেওয়া হবে বলে স্থির করা হয়েছিল৷